ПРОТОКОЛ № 6
от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет,
проведено на 21 юни 2016 г.

Днес, 21 юни 2016 г., вторник от 11.00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

	      ПРЕДСЕДАТЕЛ: НЕЗАБРАВКА СТОЕВА
					  	     ЧЛЕНОВЕ:  ЯСЕН ТОДОРОВ
     РУМЕН ГЕОРГИЕВ
														 	
ОТСЪСТВАТ:  Васил Петров, Михаил Кожарев
				
	Заседанието протече при следния дневен ред:
1.	Приемане на Правила за работа на комисия „Дисциплинарна дейност и взаимодействие с ИВСС“ към прокурорската колегия на ВСС.

2.	Писмо с вх.№ 04-00-123/09.06.2016 г. от Министерство на правосъдието с искане за информация по Механизма за сътрудничество и оценка /МСО/ за периода април – юни 2016 г.

3.	Заповед № 576/0306.2016 г. на Наталия Николова – административен ръководител – окръжен прокурор на Окръжна прокуратура – София.
4.	Заповед № 127/31.05.2016г. на Пиринка Костадинова и.д.административен ръководител – районен прокурор на Районна прокуратура гр.Петрич.

По дневния ред:
1.ОТНОСНО: Приемане на Правила за работа на комисия „Дисциплинарна дейност и взаимодействие с ИВСС“ към прокурорската колегия на ВСС.
	След станалите разисквания и предложения,
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
1.1.	ПРИЕМА Правила за работа на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет.

2.ОТНОСНО:	Писмо с вх.№ 04-00-123/09.06.2016 г. от Министерство на правосъдието с искане за информация по Механизма за сътрудничество и оценка /МСО/ за периода април – юни 2016 г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:

2.1. ОТЛАГА разглеждането на т.2 от дневния ред за следващото заседание на комисията, на което да се обсъди анализ на дисциплинарната практика на сегашния състав на ВСС и на практиката на ВАС, свързани с дисциплинарните производства срещу прокурори и следователи.

3.	ОТНОСНО: 	Заповед № 576/0306.2016 г. на Наталия Николова – административен ръководител – окръжен прокурор на Окръжна прокуратура – София.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:

3.1. ПРЕДЛАГА на прокурорската колегия на Висшия съдебен съвет, на основание чл. 327 от Закона за съдебната власт, да приеме за сведение Заповед № 576/0306.2016 г. на административен ръководител – окръжен прокурор на Окръжна прокуратура - София, с която е обърнато внимание на прокурор в същата прокуратура.
3.2. В случай на оспорване на заповедта за обръщане на внимание, административният ръководител следва да уведоми прокурорската колегия на Висшия съдебен съвет за влязлото в сила съдебно решение, като изпрати препис от същото за прилагане към кадровото досие на прокурора.
3.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

4.	ОТНОСНО: Заповед № 127/31.05.2016г. на административен ръководител на Районна прокуратура гр.Петрич, с която на основание чл.314 от ЗСВ, чл.311, т.1 от ЗСВ, чл.308, ал.1, т.1 и т.2 от ЗСВ и чл.307, ал.4, т.2 от ЗСВ не образува дисциплинарно производство срещу прокурор в същата прокуратура.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:

4.1.	ПРИЕМА за сведение Заповед № 127/31.05.2016г. на административен ръководител – районен прокурор на Районна прокуратура гр.Петрич, с която на основание чл.314 от ЗСВ, чл.311, т.1 от ЗСВ, чл.308, ал.1, т.1 и т.2 от ЗСВ и чл.307, ал.4, т.2 от ЗСВ не образува дисциплинарно производство срещу  прокурор в същата прокуратура и същата да се приложи към кадровото досие на прокурора.

След обсъждане включва допълнителна точка към дневния ред:

5.	ОТНОСНО: Заличаване на имена и лични данни в дневния ред и кратките протоколи на комисия „Дисциплинарна дейност и взаимодействие с ИВВС“, които подлежат на публикуване в електронния сайт на ВСС. 
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:

5.1.	В дневния ред и кратките протоколи на комисия „Дисциплинарна дейност и взаимодействие с ИВСС“, които се публикуват на интернет страницата на ВСС да бъдат заличавани имената на прокурорите и следователите.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
				НЕЗАБРАВКА СТОЕВА